Vegna lagfæringa og breytinga verður stóra motocrossbrautin í Bolaöldu lokuð á morgun föstudag og til kl. 14 á laugardaginn . Stefnt er að því breyta ákv. köflum , setja fleiri palla og lengja brautina og klárast sú vinna vonandi sem fyrst . Unglinga - og byrjendabrautirnar verða líka lokaðar á laugardag vegna lagfæringa . Endurohringurinn á flatanum út frá bílastæðunum er opinn og eins sandurinn í Jósepsdal . Ath. það er enn bleyta í slóðunum – snúið frekar við en að keyra út fyrir slóðanum þar sem er drulla . Brautin er í mjög góðu ásigkomulagi núna og ljóst að jarðýtan sem félagið keypti er að sanna sig svo um munar . Nú er hægt að rífa upp harða kafla og kanta og slétta brautina mun reglulegar en áður . Þegar brautin er rifin upp myndast betri aksturslínur og við losnum við að slæda á lausum smásteinum á hörðu undirlagi – hrein snilld . Um helgina munum við líka fá beltagröfu með hörpuskóflu til að sigta grjótið úr köflum þar sem enn er að koma upp steinar . Þetta er sams konar græja og við fengum í fyrrasumar með góðum árangri . Það má því búast við frábærri braut eftir hádegi á laugardaginn .